‫- כלא סאליבן, 23 בספטמבר 1993 -‬
‫במשך כמעט 16 שנה‬
‫הייתי שקוע בחקירה מפרכת‬ ‫של רציחות בנו של סאם.‬
‫אבל טרם חשפתי את מלוא האמת‬ ‫מאחורי הפשעים האלה.‬
‫מההתחלה חשדתי שכת מסתורית בשם "הילדים"‬
‫מילאה תפקיד מרכזי ברציחות בנו של סאם.‬
‫ואף על פי כן, שאלות רבות נותרו ללא מענה.‬
‫איך דיוויד ברקוביץ' נהיה מעורב בכת?‬
‫מי לחץ על ההדק בכל רצח אכזרי?‬
‫ומי עדיין התהלך חופשי?‬
‫ועכשיו, לראשונה בכל השנים הללו,‬
‫הייתה לי הזדמנות להבין סוף סוף למה.‬
‫היום אפגוש‬ ‫את דיוויד ברקוביץ' החמקמק והשתקן.‬
‫זה היה הרגע שמורי חלם עליו‬
‫ועבד לקראתו במשך זמן רב.‬
‫זאת הייתה גיזת הזהב.‬
‫- ויין דרוון‬ ‫עיתונאי -‬
‫הוא השיג ריאיון עם האדם‬ ‫שכולם ניסו לדבר איתו ללא הצלחה.‬
‫ואני רואה את כל זה.‬
‫אנחנו עומדים לפגוש את דיוויד ברקוביץ'.‬
‫ברור שאנחנו לחוצים. אנחנו רוצים את זה.‬
‫ואנחנו לא יודעים מה יקרה.‬ ‫אנחנו לא יודעים עם מי אנחנו עומדים לדבר.‬
‫זה בנו של סאם. רק אלוהים יודע מה נראה.‬
‫זה היה רגע אדיר עבור מורי.‬
‫אפשר לומר שמורי היה הולמס,‬ ‫וברקוביץ' היה מוריארטי כנגדו.‬
‫זה היה מלחיץ.‬
‫זה היה רציני מאוד.‬
‫וראו זה פלא, הוא יוצא אלינו.‬
‫- סדרה תיעודית מקורית של NETFLIX -‬
‫פשוט נראה שכל מה שקרה היה הגורל שלי.‬
‫כמעט כאילו הכול נקבע מראש,‬
‫וכל הדברים האלה היו בלתי נמנעים.‬
‫זה היה בלתי נמנע.‬
‫נולדתי מחוץ לנישואים ו…‬
‫אימא שלי הייתה נשואה למישהו אחר,‬ ‫וכך גם אבי,‬
‫לכן הם לא רצו לגדל אותי.‬
‫אז בני הזוג ברקוביץ' לקחו אותי לביתם,‬ ‫הם אימצו אותי וגידלו אותי.‬
‫ואף על פי שגדלתי בבית אוהב,‬
‫היו לי הרבה בעיות רגשיות‬ ‫ותמיד הסתבכתי בצרות.‬
‫לא האמנו.‬
‫הוא היה מנומס.‬
‫הוא היה רהוט.‬
‫כולנו ציפינו לפגוש מטורף.‬
‫אבל באמת… מעולם לא הצלחתי למצוא מנוח.‬
‫תמיד הייתי אדם מיוסר מאוד.‬
‫שוחחנו על הרקע שלו.‬
‫הוא סיפר שהרגיש מיוסר בילדותו.‬
‫הוא הרגיש שמשהו קורא לו,‬ ‫מושך אותו לתוך האפלה.‬
‫כוח כלשהו משך אותי החוצה, אל תוך הלילה,‬
‫להסתובב קצת.‬
‫אני לא יודע מה זה היה. זה היה…‬
‫במבט לאחור, למה לדעתך‬
‫קרו כמה דברים כשהשתחררת מהצבא?‬
‫השחרור מהצבא היה שינוי גדול מאוד מבחינתי.‬
‫הייתי פגיע מאוד. הרגשתי בודד, מרוקן ו…‬
‫אתה יודע, הייתי חסר כיוון.‬
‫פשוט לא הייתה לי תכלית בחיים.‬
‫פגשתי כמה אנשים.‬
‫הם היו במסיבה באזור, ונפגשנו ודיברנו קצת.‬
‫חלק מהאנשים נראו קצת תלושים, כמוני,‬
‫ופשוט חיפשו חברה.‬
‫זה היה העניין, אתה יודע?‬
‫מורי הכיר את האזור שבו ברקוביץ' גר.‬
‫הוא גם שמע על פארק אנטרמייר‬
‫ועל כמה מהדברים המוזרים שאפשר לראות שם.‬
‫הוא רצה לדעת אם ברקוביץ' היה חלק מזה.‬
‫האם היה רגע מסוים שבו זה נעשה רציני יותר?‬
‫זה קרה ביונקרס, בפארק אנטרמייר?‬
‫כן.‬
‫היה שם מקום שבו היה מעגל אבנים,‬
‫וכולם יכלו לשבת על אבן ולדבר שם,‬ ‫באמצע שום מקום.‬
‫אפשר להרגיש שם כוח מסוים,‬
‫נוכחות בחשכה.‬
‫התחלנו לשמוע עוד ועוד שיחות על כישוף,‬
‫על מאגיה שחורה.‬
‫ערכנו מעין טקסי דת בזעיר אנפין.‬
‫התחלתי לראות בעלי חיים מועלים לקורבן.‬
‫זה הגעיל אותי והקסים אותי בה בעת.‬
‫זה היה משהו שונה.‬
‫אף אחד לא עשה את זה‬ ‫מלבד המעגל המצומצם שלנו.‬
‫הם גרמו לך להרגיש מיוחד?‬
‫כן. הרגשנו מיוחדים.‬
‫בשלב כלשהו עברת טקס חניכה רשמי‬ ‫והצטרפת לקבוצה הזאת.‬
‫הוא שאל אותו על הכת,‬
‫איך פיתו אותו להצטרף,‬
‫הציגו בפניו את הטקסים.‬
‫הם דרדרו אותו, תמרנו אותו.‬
‫אני חושב שמורי הבין‬ ‫שחבורת ילדים שעושים שטויות ביער‬
‫יכולים להיות שימושיים מאוד‬ ‫עבור רשת שטנית גדולה.‬
‫נדרתי נדר וכרתתי ברית דמים,‬
‫נשבעתי שאשרת את השטן ו…‬
‫התבקשת לתת משהו למנהיגי הקבוצה באותו זמן?‬ ‫-כן.‬
‫כן. נתתי להם תמונות של המשפחה שלי.‬
‫אמרו לי שכולנו אחים ואחיות עכשיו.‬
‫"אם תבגוד בקבוצה, חשוב שתבין זאת,‬ ‫אנחנו נהרוג את המשפחה שלך."‬
‫האם הופתעת כששמעת שג'ון קאר ומייקל קאר‬
‫מתו שניהם בטרם עת?‬
‫לא. יש מחיר שצריך לשלם.‬
‫זה מה שקורה בדרך כלל‬ ‫לאנשים שמעורבים בתורת הנסתר:‬
‫יש תאונת דרכים טרגית,‬
‫אתה יודע, תאונה משונה,‬
‫והם מתים.‬
‫אז כל זה קרה.‬
‫זה היה מעין כדור שלג‬
‫שהולך וצובר תאוצה, לא?‬ ‫-כן.‬
‫מעולם לא העליתי בדמיוני הפרוע ביותר‬
‫שיום אחד אנשים חפים מפשע ימותו.‬
‫בוא נדבר על רציחות בנו של סאם.‬ ‫האם זה קרה מעצמו, או שהיו…‬
‫או שהם רק רצו עוד אלימות,‬
‫והם תכננו לעשות את זה?‬
‫זה דבר נורא, קשה להעלות זאת על הדעת, אבל…‬
‫ככה הם ראו את כל הרציחות האלה, או את רובן?‬
‫כקורבן האולטימטיבי?‬
‫זה היה הרעיון?‬ ‫-כן.‬
‫האם מורי משך אותו בלשונו?‬
‫אני לא בטוח שזה מדויק.‬
‫מורי שאל אותו, למשל,‬
‫"האם נכון שכך וכך קרה?"‬
‫אילו היית במקומו, אחרי 16 שנות חקירה,‬
‫ודיברת עם האדם שעשה את זה…‬
‫האם מורי רצה שהוא יאשש את הממצאים שלו?‬ ‫כמובן.‬
‫הייתה שורה של שמונה תקיפות.‬
‫כן.‬ ‫-אתה ביצעת את כולן?‬
‫השתתפתי בכולן.‬
‫לא לחצתי על ההדק בכל אחת מהן.‬
‫אבל השוטרים, משום מה,‬ ‫היו נעולים על הרעיון שהיה שם רק אדם אחד.‬
‫אבל זה לא חשוב,‬ ‫כי הייתי אחראי לחלק מהפשעים. אני…‬
‫אולי אתה חושב שהשאלה‬ ‫מה עשית ומה לא עשית אינה רלוונטית,‬
‫אבל אני מבטיח לך שלציבור ולמשפחות‬ ‫זה חשוב מאוד, וכך גם לניצולים ולקורבנות.‬
‫טוב…‬
‫אז נוכל לדבר על זה בקצרה?‬
‫כן.‬ ‫-זה בסדר?‬
‫ממש בקצרה.‬ ‫-טוב, למיטב זיכרוני…‬
‫אני רוצה לשכוח את הרוב.‬ ‫אני לא רוצה לדבר על זה.‬
‫אולי היה שם משחק קטן של חתול ועכבר.‬
‫ברקוביץ' סירב לאשש או להפריך את הטענות,‬
‫לא נתן לו את המידע שהוא רצה.‬
‫מורי לחץ עליו.‬
‫בזירות הפשע האלה, דיוויד…‬
‫היו שמונה תקיפות. אמרת שלא ביצעת את כולן.‬
‫כן.‬
‫דונה לוריה בברונקס?‬
‫אתה ירית בה?‬
‫כן.‬
‫קארל דנרו, רוזמרי קינן בקווינס?‬
‫לא.‬
‫ג'ואן לומינו, דונה דמסי?‬
‫לא.‬
‫כריסטין פרוינד בקווינס?‬ ‫-לא.‬
‫וירג'יניה וסקריצ'יאן בקווינס?‬ ‫-לא.‬
‫לא ביצעת שום תקיפה בקווינס?‬ ‫-לא. הייתי שם, הייתי באזור.‬
‫טוב, נחזור לברונקס.‬ ‫הירי בוולנטינה סוריאני ואלכס אסו.‬
‫אתה ירית בהם?‬
‫חוזרים לקווינס, למועדון אליפז בבייסייד.‬
‫ג'ודי פלסידו, סאל לופו. אתה ירית בהם?‬
‫לא.‬
‫ולסיום, אחד ממקרי הירי‬ ‫הידועים ביותר לשמצה בתולדות ארצות הברית,‬
‫שבמהלכו סטייסי מוסקוביץ' נרצחה‬ ‫ורוברט ויולנטה התעוור‬
‫בברוקלין.‬
‫אתה ירית בהם?‬
‫לא.‬
‫האם נכון שג'ון ומייקל קאר‬ ‫היו חברים בקבוצה הזאת?‬
‫כן.‬
‫האם ג'ון או מייקל קאר‬ ‫לחצו על ההדק באחת התקיפות האלה?‬
‫כן.‬
‫אז, לסיכום, בכל אחת מזירות הפשע האלה‬
‫היו כמה שותפים לדבר עבירה שפעלו יחד.‬
‫לפעמים שלושה או ארבעה…‬ ‫-וכמה כלי רכב.‬
‫כן.‬
‫בסדר. וכמה יורים.‬
‫כן.‬
‫לא האמנו. זו הייתה פריצת הדרך שהוא רצה.‬
‫דיוויד ברקוביץ' אישר בקווים כלליים‬ ‫את כל ממצאי החקירה שלו,‬
‫וסיפק לו פרטים נוספים.‬
‫אבל יותר מכול, מורי רצה‬
‫שברקוביץ' ינקוב בשמות האנשים המעורבים.‬
‫אבל מלבד האחים קאר,‬ ‫ברקוביץ' סירב לחשוף שמות.‬
‫לא.‬
‫ולכן, למרבה הצער,‬ ‫הוא לא קיבל את כל מה שהוא רצה.‬
‫אבל מבחינת מורי,‬ ‫הוא קיבל אישור לכך שמצא את הראיות,‬
‫הוא חקר אותן, והוא צדק.‬
‫ואתה יודע מה?‬ ‫זה משכתב את ההיסטוריה הפלילית.‬
‫בולדוג בקוטר 44.‬
‫הרוצח הסדרתי המושמץ ביותר‬ ‫בתולדות ניו יורק לא פעל לבד.‬
‫זו תגלית עצומה.‬
‫כלומר, זה סיפור ענק.‬
‫הייתי באקסטזה.‬
‫הכנו את הריאיון לשידור ב"אינסייד אדישן".‬
‫ידענו שיש לנו המון חומר נהדר.‬
‫- אינסייד אדישן -‬
‫רוצח בשם בנו של סאם‬ ‫שיחר לטרף וצד נשים יפות וצעירות,‬
‫הטיל אימה על ניו יורק‬ ‫והתגרה במשטרה ובתקשורת.‬
‫ומאז שנתפס, הוא לא דיבר.‬
‫עד עכשיו.‬
‫התגובה לריאיון הייתה כמו שיגור טיל.‬
‫דיוויד ברקוביץ' מדבר.‬
‫זה פשוט התפוצץ.‬
‫מוחו החולני והמעוות של דיוויד ברקוביץ'‬
‫העלה אותו לכותרות לפני 16 שנים‬ ‫כ"בנו של סאם".‬
‫עכשיו הוא חזר.‬
‫תאוריית הקונספירציה של בנו של סאם צפה מחדש‬ ‫בסיועו של דיוויד ברקוביץ' עצמו.‬
‫מר ברקוביץ' טוען עכשיו כי לא פעל לבד.‬
‫הוא טוען כי היה חבר בכת השטן‬ ‫וכי אנשים אחרים סייעו לו ברציחות.‬
‫שום דבר שפרסמתי לפני כן‬ ‫לא זכה לתהודה עצומה כזאת.‬
‫הוא היה חבר בכת השטן,‬
‫וקיבל סיוע בביצוע רצח אחר רצח.‬
‫הייתה שורה של שמונה…‬
‫הדלקתי את הטלוויזיה וראיתי את מורי טרי,‬ ‫האדם שכתב את הספר,‬
‫מראיין את דיוויד ברקוביץ'.‬
‫זה היה די מגניב.‬
‫- קארל דנרו‬ ‫קורבן -‬
‫אבל היה גם קצת מוזר לשמוע‬ ‫שני אנשים שמעולם לא פגשתי מדברים עליי.‬
‫לא לחצתי על ההדק בכל אחת מהן.‬
‫לשמוע אותו אומר בפה מלא,‬ ‫"לא יריתי בקארל דנרו".‬
‫הייתי בהלם. פשוט הייתי…‬
‫האדם שבמשך 35 שנים האמנתי שירה בי…‬
‫כלומר, זה בלתי נתפס.‬
‫המידע יכול להפוך את התיק הזה על פיו.‬
‫מורי היה רוצה שהשוטרים יודו שהם פישלו.‬
‫אני לא יודעת מה המשטרה עשתה.‬
‫- ניסה מוסקוביץ'‬ ‫אם אחת הקורבנות -‬
‫אני עדיין לא יודעת.‬
‫אני מרגיש שהשוטרים טעו.‬
‫הם התרשלו בחקירה.‬
‫וחשבנו שהתיק ייפתח מחדש על סמך הריאיון.‬
‫למרבה הצער, זה רק הכעיס את המשטרה.‬
‫וחלק מכלי התקשורת פקפקו בנו.‬
‫אמרו שאלה שטויות, שמורי שקרן, שאני שקרן,‬
‫שברקוביץ' שקרן, ושאנחנו עזרנו לו לשקר.‬
‫כי הם לא רצו לשמוע מישהו אומר‬ ‫שהם פישלו במשך 16 שנה.‬
‫זו הייתה מלחמה.‬
‫בום, אגרוף, מהלומת נגד, אגרוף.‬
‫הייתי במצור, וכך גם מורי.‬
‫- ג'וזף בורלי‬ ‫בלש ראשי בדימוס -‬
‫מישהו כותב ספר על כת השטן,‬ ‫ופתאום סיפורים משתנים. לא יודע.‬
‫מעניין לראות איך סיפורים משתנים‬ ‫כשספרים נכתבים.‬
‫אם אתה מותח עליי ביקורת,‬
‫והביקורת שלך מוצדקת,‬
‫בסדר, אני מקבל את זה.‬
‫נתקן את זה.‬
‫אבל כשאתה ממציא סיפורים על כתות וכולי,‬
‫אני לא מאמין לזה לרגע.‬
‫זה מרגיז אותי. אני מתרגז גם עכשיו.‬
‫אני חושב שהמשטרה, לפחות צמרת המשטרה…‬
‫- מורי טרי -‬
‫הייתה מוכרחה לחשוד שמשהו כאן לא בסדר.‬
‫משטרת ניו יורק היא ארגון חזק מאוד.‬
‫השוטרים לא רוצים לצאת רע. הכול פוליטיקה.‬
‫- צ'רלי אוט‬ ‫חבר של מורי טרי -‬
‫הם היו עושים הכול‬ ‫כדי להטיל דופי במורי טרי,‬
‫במוניטין שלו, באמונות שלו, בתאוריות שלו,‬
‫כי הם הרגישו מאוימים.‬
‫אני לא רוצה לנבל את הפה, אבל אלה שטויות.‬
‫- מרי מרפי‬ ‫כתבת טלוויזיה -‬
‫חוקרי המשטרה,‬ ‫שקיבלו את תאוריית היורה הבודד,‬
‫הגיבו בצורה מתגוננת.‬
‫- טימותי דאוד‬ ‫בלש במשטרת ניו יורק -‬
‫חקרנו פעילויות כת, חקרנו מגוון דברים,‬
‫והוא ביצע את כל הפשעים האלה לבד.‬
‫היה בלש שהיה מעורב בתיק הזה,‬
‫והוא היה יריבו המושבע של מורי.‬
‫שמו היה קופי.‬
‫- ג'ו קופי‬ ‫בלש במשטרת ניו יורק -‬
‫אני מאמין שהוא פעל לבד,‬ ‫ואאמין בכך עד יום מותי.‬
‫לג'ו קופי הייתה מערכת יחסים‬ ‫לוחמנית מאוד עם מורי טרי.‬
‫ג'ו קופי יצא מגדרו‬ ‫כדי לגרום למורי להיראות רע.‬
‫הוא מנצל את ברקוביץ' כשופר לטענות שלו,‬
‫ואני מאמין ומשוכנע‬ ‫שהטענות האלה כוזבות לחלוטין.‬
‫קופי נשבע שהוא צודק, ומורי ידע שהוא צודק.‬
‫זה תיקו.‬
‫רדיו 489 WABC מניו ג'רזי.‬
‫איתנו באולפן הסופר והכתב החוקר מורי טרי.‬
‫אם אתם רוצים להצטרף לשיחה המצמררת הזאת,‬ ‫חייגו 212877 WABC.‬
‫כן, ג'וזף?‬ ‫-כן.‬
‫מר טרי, יש לי שאלה אליך.‬
‫כן, אני מקשיב.‬ ‫-הייתי חוקר בתיק הזה.‬
‫למעשה, הייתי סמל הבילוש הממונה‬ ‫בתשעה מבצעים בתיק הזה.‬
‫רגע, אתה ג'ו קופי?‬ ‫-כן.‬
‫אנחנו יודעים בדיוק מה אתה.‬
‫אתה מרמה את הציבור, ואתה יודע את זה.‬
‫ג'ו, מי שרימה את הציבור‬
‫היה כוח המשימה אומגה ב-1977,‬
‫לא אני, לא התובע המחוזי של קווינס‬ ‫ולא חוקרים אחרים שניסו לגלות את האמת.‬
‫המשטרה עוסקת בראיות.‬
‫גם אני, ג'ו.‬ ‫-בנהלים.‬
‫גם אני וגם ג'ון סנטוצ'י בקווינס.‬
‫ג'ון סנטוצ'י זה סיפור אחר.‬ ‫כולם זכאים לדעה משלהם.‬
‫אתה טוען שג'ון סנטוצ'י רק מביע דעה?‬
‫הוא לא חוקר מקצועי, ג'ו?‬ ‫-בהחלט לא.‬
‫אני בטוח שבמשרד שלו ישמחו לשמוע את זה.‬
‫ג'ו.‬ ‫-כן, אדוני?‬
‫האם אתה מרגיש שמורי טרי מאיים על…‬
‫ממש לא. אני פשוט חושב‬ ‫שהציבור צריך לדעת שזאת הונאה.‬
‫קראת את הספר, ג'ו?‬
‫אני לא אקרא את הזבל הזה.‬ ‫-טוב, אני…‬
‫אלה שטויות.‬ ‫-כדאי לך לקרוא אותו.‬
‫אני לא אוהב ספרי פנטזיה.‬
‫- פיל אמיקון‬ ‫גיסו של מורי טרי -‬
‫כשאתה יודע שאתה צודק,‬ ‫כשאתה יודע שאתה בכיוון הנכון,‬
‫ואנשים אחרים לא מאמינים לך‬ ‫ומסרבים אפילו להקשיב…‬
‫מורי, שוטר בדימוס ממשטרת ניו יורק‬ ‫טוען שברקוביץ' משקר במצח נחושה.‬
‫מהי תגובתך?‬
‫הם מנסים להסתיר משהו, לטייח משהו.‬
‫לדעתי זה החלק הכי קשה.‬
‫כשיש לך ראיות,‬ ‫ולא מוכנים אפילו להסתכל על הראיות שלך.‬
‫זה תסכל אותו.‬
‫כמה מהיורים עדיין בחיים,‬
‫כמה מהמנהיגים‬ ‫וכמה מהשותפים לפשע עדיין בחיים.‬
‫אבל מורי נשאר איתן בדעתו,‬
‫והוא התכוון להכפיל את מאמציו‬ ‫ולהוכיח את צדקתו.‬
‫- דוח חנייה מוביל לפיצוח התיק -‬
‫חילצתי הודאה מבנו של סאם.‬
‫הוא הודה שהיו לו מספר שותפים‬ ‫באחד ממסעות הרצח המפורסמים בהיסטוריה.‬
‫חשפתי את קיומה של רשת שטנית ברחבי המדינה‬
‫שהייתה אחראית, לכאורה,‬ ‫לכמה מקרי מוות מסתוריים אחרים.‬
‫ואף על פי כן, טחנות הצדק סירבו לפעול.‬
‫בעוד הרשויות נחו על זרי הדפנה,‬
‫אני לא נחתי לרגע.‬
‫האנשים שבנו של סאם רצח ופצע,‬
‫סיסמן,‬
‫פלצמן,‬
‫ארליס פרי,‬
‫וכן, אפילו האחים קאר,‬
‫כולם היו ראויים לתשובות.‬
‫הרוצחים שלהם טרם נתפסו,‬
‫והיו חופשיים להמשיך לרצוח ולהפיץ כאוס.‬
‫כדי להעמיד אותם לדין, הייתי זקוק לעזרה.‬
‫הייתי זקוק לבעלי ברית.‬
‫כששמעתי את דיוויד ברקוביץ' אומר,‬ ‫"לא יריתי בקארל דנרו",‬
‫ברגע שהתאוששתי מההלם,‬ ‫המטרה שלי הייתה לפתוח את התיק מחדש.‬
‫רציתי לאתר את שאר האנשים המעורבים‬
‫ולזכות בסגירת מעגל‬ ‫עבורי ועבור אנשים רבים אחרים.‬
‫לעיתים קרובות מזמינים אותי‬ ‫להשתתף בתוכנית או להתראיין.‬
‫בדרך כלל מדובר בתוכנית חדשות.‬
‫הפעם הוזמנתי להרלדו ריברה.‬
‫אמרתי, "בטח".‬
‫אז הוא שאל, "אכפת לך לחכות‬ ‫במסעדת קנדי'ס ברחוב 57?‬
‫נשלח מכונית לאסוף אותך‬ ‫ולהסיע אותך לסקוקס".‬
‫נכנסתי למסעדה,‬ ‫והברמן בירך אותי כאילו אנחנו חברים ותיקים.‬
‫הוא אמר, "אתה קארל, נכון?"‬
‫"כן."‬
‫והוא אמר, "אני חייב להכיר לך מישהו".‬
‫הסתובבתי הצידה,‬ ‫והבחור שעמד לידי הושיט לי יד ללחיצה.‬
‫והברמן אמר,‬ ‫"קארל, זה מורי. מורי, זה קארל".‬
‫הבחור הזה עדיין לא היה הגיבור שלי,‬
‫אבל אחרי שקראתי את הספר שלו‬ ‫היו לי המון שאלות.‬
‫מורי בהחלט אוהב לשתות,‬
‫והתיידדנו מייד.‬
‫הוא שאל, "אתה רוצה להיות חלק מהחקירה?"‬
‫אמרתי, "בהחלט".‬
‫החלטנו להחליף פרטים ולהישאר בקשר.‬
‫כמובן, למורי אין טלפון סלולרי,‬ ‫אין לו מחשב.‬
‫יש לו טלפון קווי בבית.‬
‫אז הוא התחיל לשלוח לי דברים.‬
‫כתובות, שמות.‬
‫"תנסה לברר על הכתובת הזאת.‬ ‫מי היה בעל הבניין?"‬
‫הפכתי מקורבן לבן טיפוחים.‬
‫לפי הידוע לי,‬
‫וחלק ניכר מהידע שלי‬ ‫מבוסס על הספר של מורי טרי,‬
‫אני בהחלט מאמין שיש קנוניה.‬
‫- הרוע המוחלט‬ ‫מורי טרי -‬
‫צריך להיות אידיוט כדי להאמין‬ ‫שרק אדם אחד עשה את זה.‬
‫בתוך זמן קצר הצטרפתי לחוג הפנימי של מורי.‬
‫מורי אסף הרבה חברים שעזרו לו בחקירה.‬
‫הם עשו חלק מעבודת השטח בשביל מורי.‬
‫פגשתי את מורי טרי בסמינר לשוטרים…‬
‫- קווין מרפי‬ ‫לשעבר בלש במשטרת יונקרס -‬
‫שעסק בפשעים על רקע תורת הנסתר.‬
‫הייתי בלש ביונקרס,‬ ‫ביחידת החקירות המיוחדות.‬
‫הייתי מומחה, אפשר לומר,‬ ‫לתורת הנסתר ולפעילות כתות.‬
‫דיוויד ברקוביץ' טוען שחברים בכת השטן‬
‫סייעו לו ברציחות של שישה צעירים.‬
‫היה שיח ציבורי נרחב‬ ‫סביב רציחות בנו של סאם.‬
‫אנשים פחדו לפעמים שזה עדיין מתרחש.‬
‫ראש העיר של יונקרס אמר,‬ ‫"אני רוצה לסגור את זה".‬
‫הוא נתן לי יד חופשית‬ ‫והורה לי לגלות את האמת.‬
‫אז מורי ואני התחלנו להרכיב את התיק.‬
‫פגשתי את מורי טרי לראשונה‬
‫במסעדה בשם "קנדי'ס" ברחוב 57 מערב.‬
‫- דון מאונטס‬ ‫בלש בדימוס -‬
‫הוא שאל, "שמעת על בנו של סאם?"‬ ‫אמרתי, "כן. שמעתי עליו".‬
‫מורי טרי היה שתיין. הוא לא היה אלכוהוליסט.‬
‫אבל כשהוא שתה, מורי דיבר על החקירה.‬
‫בערך פעם בחודש‬ ‫נפגשנו ב"קנדי'ס" בשישי בערב.‬
‫הוא קרא לכל החברים והקולגות שבאו‬ ‫ועזרו לו לנסות לפתור את התיק‬
‫"הפרחחים מרחוב פיין".‬
‫רחוב פיין, כי זה הרחוב שבו ברקוביץ' גר,‬
‫אבל היה גם קשר לשרלוק הולמס.‬
‫אז היה מגניב להשתייך למועדון הזה.‬
‫עבדתי במחלקת התברואה במשך שנים.‬
‫לא שוכחים את הביוב אף פעם.‬
‫והוא מדבר על קטקומבות ומנהרות‬ ‫שלא מופיעות במפות.‬
‫הוא ירד ישירות ל…‬ ‫-מערת השטן.‬
‫מערת השטן.‬
‫היא מובילה ישר לאמת המים.‬
‫עישנתי בזמנו.‬ ‫היינו יושבים שם ומעשנים סיגריות.‬
‫"תראה את זה, תסתכל על זה."‬
‫זו הייתה תקופה מהנה.‬
‫כלומר, יש לך עד שראה את ברקוביץ'‬
‫בפארק אנטרמייר עם כמה אנשים.‬
‫בינגו.‬
‫מורי רצה לוודא שהצדק ייעשה.‬
‫אני מאמין שמורי גילה דבר גדול יותר‬ ‫מכפי שמישהו שיער.‬
‫חבורת "הפרחחים מרחוב פיין"‬ ‫המשיכה לבדוק רמזים חדשים‬
‫ולחקור כל זווית חדשה.‬
‫הקדשנו את ימינו‬
‫לחשיפת האמת.‬
‫- התהליך‬ ‫פארק אנטרמייר -‬
‫- הילדים‬ ‫יונקרס, ניו יורק -‬
‫ביונקרס התחלנו להתעמק ברקע של התיק.‬
‫וחשפתי מגוון רחב של דברים‬ ‫שדרשו חקירה נוספת.‬
‫אנשים אמרו שברקוביץ' לא יצא עם נשים.‬
‫"הוא התנזר", "הוא היה מתבודד."‬
‫במסגרת החקירה שלי‬ ‫גיליתי שהוא למעשה היה אדם חברותי מאוד.‬
‫חקרתי את הקבוצה בפארק אנטרמייר‬
‫ומצאתי את החברה שלו.‬
‫והיו לו חברים רבים.‬
‫כולם בילו יחד באנטרמייר.‬
‫כולם עשו סמים וסקס וכולי.‬
‫הם קראו לעצמם "הילדים".‬ ‫כך קראו לזה אנשי הרחוב.‬
‫היו אנשים מבוגרים יותר.‬
‫חלקם היו פשוט שחקנים גרועים.‬
‫מצאנו בחור אחד‬
‫שגר בבית ברחוב פיין שבו ברקוביץ' גר.‬
‫הוא הכיר את משפחת קאר.‬
‫והוא נהג בפולקסווגן צהובה.‬
‫לפי הדיווחים,‬ ‫מישהו ראה פולקסווגן צהובה ורדף אחריה‬
‫סמוך למקום שבו נרצחה סטייסי מוסקוביץ'.‬
‫דיוויד ברקוביץ' נהג בפורד.‬
‫תהיתי אם יש לו קשר למקרה‬
‫ואם אפשר לזמן אותו לחקירה.‬
‫ולבסוף איתרתי אותו‬
‫ודיברתי איתו.‬
‫- לחוץ מאוד -‬
‫הוא היה פרנואידי.‬
‫הוא אמר, "אנשים רדפו אחריי".‬
‫- עשה דברים משונים -‬
‫הוא פחד שאם הוא יפתח את הפה, יהרגו אותו.‬
‫- טען שאנשים רודפים אחריו -‬
‫כעבור יומיים הוא התאבד.‬
‫חקרת עוד אנשים?‬
‫רובם ביקשו עורך דין מייד.‬
‫הם לא דיברו איתי.‬
‫אף אחד לא רצה להיות מקושר לתיק הזה.‬
‫אבל כן מצאנו אדם בשם ג'ון פול.‬
‫הייתי אז תלמיד בכיתה ט',‬
‫וג'ון קאר פנה אליי בשלב מוקדם מאוד.‬
‫אני חושב שזה היה רק משחק בהתחלה,‬
‫טקסים של דרואידים וכן הלאה.‬
‫זה לא היה רציני, בסדר?‬
‫בשלב כלשהו מישהו השתלט על הקבוצה‬
‫ולקח אותה לכיוון אחר לגמרי.‬
‫זה קרה בפארק אנטרמייר.‬
‫אני מעריך שהיו 40-30 אנשים‬ ‫בטקס החניכה באותו לילה.‬
‫הם התחילו לדקלם מזמורים באיטיות,‬
‫ולאט-לאט הגבירו מהירות ועוצמה.‬
‫אני זוכר שעמדתי‬
‫מול במה קרה מאוד משיש או חומר דומה,‬
‫ושמענו כלבים…‬
‫נרצחים.‬
‫זה היה אחד הדברים הכי נוראים ששמעתי בחיי.‬ ‫לעולם לא אשכח את זה.‬
‫קשה לדעת מה אמת ומה בדיה.‬
‫הוא טען שהיה חבר בקבוצה בילדותו.‬
‫לטענתו, חלקם עסקו בפורנוגרפיה.‬
‫ומורי התחיל לחקור את זווית הפורנוגרפיה.‬
‫באמצעות כמה חקירות לא רשמיות‬
‫הצלחנו לאשש את קיומם של "הילדים"‬
‫ולחשוף חברים בקבוצה‬ ‫שהיו מעורבים בפורנוגרפיה ובסחר בסמים.‬
‫לא יכולתי שלא לחשוב על רון סיסמן,‬
‫הצלם שנרצח על ידי הכת, לפי החשד.‬
‫- רון סיסמן -‬
‫כשעבדתי עם מורי טרי,‬ ‫נבחרתי לשרת ביחידת התיקים הלא מפוענחים.‬
‫אחד התיקים הראשונים שביקשתי לבחון מחדש‬
‫היה הרצח הכפול של רון סיסמן ואליזבת פלצמן‬
‫בליל כל הקדושים 1981.‬
‫החקירה המשטרתית המקורית הגיעה למבוי סתום.‬
‫התיק נשאר פתוח.‬
‫אבל רציתי לגלות מי הרג את שני האנשים האלה.‬
‫מורי טרי האמין שהם נרצחו בגלל סרט סנאף,‬
‫סרט שתיעד את הרצח של סטייסי מוסקוביץ'.‬
‫מורי סיפר לי שרון סיסמן‬ ‫היה ברכב מסחרי באותו לילה,‬
‫ומהמקום שבו חנה אפשר היה לראות‬
‫את הרצח מתרחש.‬
‫זה קרה ממש מתחת לפנס רחוב.‬
‫והוא צילם את הירי‬ ‫בסטייסי מוסקוביץ' וברוברט ויולנטה‬
‫באוטו שלהם בברוקלין.‬
‫אז הלכנו לדבר עם המשפחה של רון סיסמן.‬
‫גילינו שלסיסמן היה רכב מסחרי.‬
‫ומשפחתו של סיסמן סיפרה לנו‬
‫שהוא לקח קלטות בטאמקס‬ ‫כדי לצלם את החברות שלו בדירה.‬
‫החקירה אימתה את העניין הזה.‬
‫אז אילו רצה לצלם סרט סנאף,‬ ‫הוא יכול היה לעשות זאת בקלות.‬
‫אף על פי שכעת היו לי ראיות נוספות‬ ‫שתמכו בתאוריית סרט הסנאף,‬
‫בקרוב אמצא מודיע‬ ‫שיחשוף בפניי אמת אפלה בהרבה.‬
‫מורי סיפר לי על בחור בשם ג'סי טרנר.‬
‫ג'סי טרנר כתב למורי טרי מכתב מהכלא.‬
‫- ג'סי טרנר -‬
‫והוא אמר שיש לו מידע‬ ‫על הרצח של סיסמן ופלצמן.‬
‫אז החלטנו שנלך לדבר עם ג'סי טרנר‬
‫בבית הכלא הפדרלי בטלדגה, אלבמה.‬
‫מעולם לא שמעת את השם שלי?‬
‫לא שמעתי את שמך עד אתמול,‬ ‫כשקיבלתי את מכתבך בנוגע לתיק סיסמן.‬
‫ישבנו איתו בערך שעתיים ביום ראשון בבוקר.‬
‫הוא אמר לנו שהוא היה חבר‬ ‫בכנסיית התהליך של יום הדין.‬
‫נפגשתי איתם מדי פעם.‬
‫"איתם"? למי אתה מתכוון?‬
‫התהליך.‬
‫כשאתה בן 18-16, אתה מרגיש די בודד,‬
‫ופתאום מישהו גורם לך להרגיש חשוב.‬
‫אני מבין. באמת.‬
‫הם יכולים לעשות מה שהם רוצים.‬ ‫-אני מבין.‬
‫הוא אמר לנו‬
‫שרון סיסמן ואליזבת פלצמן נרצחו‬
‫על ידי הכת עצמה.‬
‫רצח סיסמן-פלצמן,‬
‫זו הייתה מעין גרסה חולנית ומעוותת‬ ‫של ציד ביצי פסחא.‬
‫הם חיפשו סרטי סנאף.‬
‫מאחר שמהמידע הגיע מאסיר,‬ ‫התייחסנו אליו בחשדנות, כמובן,‬
‫אבל זה היה מה שמורי טען עוד קודם.‬
‫הם רצו את סרט הסנאף.‬
‫הסרט היה בדירה של רון.‬
‫הדירה נראתה כאילו ערכו בה חיפוש מדוקדק‬ ‫וניסו למצוא משהו.‬
‫והוא אמר שהכת תשתמש בסרט כזה‬ ‫כדי לחולל עוד כאוס.‬
‫וזו הייתה המטרה של הכת.‬
‫זה היה חלק מיום הדין, האפוקליפסה.‬
‫אלימות מאורגנת אקראית שהולכת ומסלימה.‬
‫סוג של טרור.‬
‫כן, בדיוק.‬
‫אז עכשיו הדברים נראים קצת יותר הגיוניים.‬
‫מורי טרי חקר כמעט את כל האנשים‬ ‫שהיו מעורבים בפשעים האלה.‬
‫כל אחד ואחד מהם קשור לכנסיית התהליך.‬
‫אנחנו יודעים שדיוויד ברקוביץ'‬ ‫פגש אנשים בפארק אנטרמייר‬
‫שהיו חברים בתהליך והלכו לכנסייה במנהטן.‬
‫יש הרבה דרגות בכנסייה,‬
‫והיו אנשים מהרחוב‬
‫שהיו המאמינים האדוקים ביותר בתנועה,‬
‫הלב והנשמה האמיתיים של התנועה.‬
‫אני חושב שכך הם משכו אליהם את ברקוביץ'.‬
‫הם הציעו לו מערכת אמונות.‬
‫וכך הפך ברקוביץ' לרוצח בשירותם‬ ‫ועזר להם לעשות את הדברים האלה.‬
‫אני חושב שדיוויד ברקוביץ'‬ ‫לא העלה על דעתו שהוא יהרוג מישהו,‬
‫אבל ברגע שהוא הסתבך בזה,‬ ‫הדברים קרו מעצמם.‬
‫בארבע השנים שחלפו מאז הריאיון שלי‬ ‫עם ברקוביץ', חקרתי כל רמז שמצאתי.‬
‫- אני פשוט מטורף -‬
‫ועכשיו הבנתי את הרמזים במכתביו של דיוויד‬
‫ובתשובותיו המעורפלות בריאיון המצולם.‬
‫לא.‬
‫חקרתי לעומק את "הילדים"‬
‫וחשפתי רשת אינסופית של רציחות‬
‫שהתפרסה על פני המדינה כולה.‬
‫זו הייתה דרך קשה.‬
‫חקרתי פשעים מחרידים‬
‫והקרבתי רבות.‬
‫אבל עכשיו הגיע הזמן לסיים את זה,‬
‫אחת ולתמיד.‬
‫העובדות היו ברשותי,‬
‫אבל עדיין חסרה לי ההוכחה המוצקה‬ ‫שתאלץ את משטרת ניו יורק לפעול‬
‫כדי שאמצא מנוח סוף כל סוף.‬
‫וכך, חמוש במצלמה שלי, חזרתי לדיוויד.‬
‫- ריאיון עם ברקוביץ', 1993 -‬
‫באותה תקופה עבדתי ככתבת מקומית בניו יורק‬ ‫מטעם ערוץ 7 ברשת ABC.‬
‫- שרה וולאס‬ ‫עיתונאית חוקרת -‬
‫סיקרתי פשעים בניו יורק במשך 35 שנה.‬
‫כמה מהמקרים הגדולים ביותר.‬
‫אני מכירה היטב את משטרת ניו יורק.‬
‫אני יודעת איך דברים עובדים ברחוב.‬
‫- זוועה בסנטרל פארק -‬
‫הייתי מעורבת בתיקים רבים מספור‬ ‫שבהם הושגה הרשעה שלא כדין‬
‫כי משטרת ניו יורק לחצה על עדים,‬ ‫לחצה על חשודים,‬
‫בדתה הודאות ושיקרה.‬
‫הפשע הידוע ביותר לשמצה בניו יורק…‬
‫מורי טרי הכיר את עבודתי, והוא פנה אליי.‬
‫יכולתי לפטור את מורי בלא כלום,‬ ‫כפי שעשיתי פעמים רבות בעבר.‬
‫מורי תמיד היה אאוטסיידר ונשאר בשוליים.‬
‫- מורי טרי‬ ‫עיתונאי -‬
‫אבל המידע שלו היה אמין.‬
‫הקשרים שהוא מצא לגבי הפארק ביונקרס.‬
‫הקבוצה נפגשה לעיתים קרובות כאן,‬ ‫בפארק אנטרמייר, באמצע שנות ה-70.‬
‫והוא שכנע אנשים לדבר.‬
‫ברקוביץ' נפתח בפניו. הוא היה…‬
‫מעין שומר הסף שלו.‬
‫באותה תקופה‬ ‫דיוויד ברקוביץ' טען טענות סנסציוניות‬
‫ואמר שלא פעל לבדו.‬
‫זה מה שעניין אותי.‬ ‫-אנחנו מצלמים…‬
‫האם עוד אנשים היו מעורבים?‬ ‫ומה לגבי חקירת המשטרה?‬
‫המצלמה מוכנה?‬
‫הוא היה מרואיין נחשק.‬
‫זה היה הריאיון שכולם רצו.‬
‫אז הפקנו סדרת כתבות‬
‫והסכמנו למנות את מורי למפיק הריאיון.‬
‫מה זה יהיה? קטעים כמו ב"אינסייד אדישן",‬
‫או ריאיון רצוף באורך שעה?‬
‫או שעתיים.‬ ‫-שעתיים? זה המון.‬
‫זה המון, כי זה אומר שאצטרך…‬
‫לדבר הרבה על הדברים האלה.‬
‫יש הרבה טענות שצריך לאמת.‬
‫כן, אבל אם הריאיון יהיה ארוך מדי,‬ ‫נאבד צופים.‬
‫לאנשים יש טווח קשב מוגבל.‬
‫זה ארוך מדי. אתה יודע,‬ ‫אני לא שש לדבר על הדברים האלה.‬
‫אבל במהלך הריאיון‬
‫התחוור לי שלמורי טרי יש אג'נדה משלו.‬
‫בוא נדבר על האנשים שהיו מעורבים‬ ‫בירי בסטייסי מוסקוביץ' וברוברט ויולנטה.‬
‫היה עד שראה…‬
‫רכב מסחרי בצבע אדום-חלודה‬
‫חונה בצד השני של הכביש,‬ ‫מעט מאחורי המכונית של הקורבנות.‬
‫האם לרכב הזה יש קשר לתיק?‬
‫כן, הוא היה חלק מ…‬
‫מהקבוצה.‬
‫לפי המידע שבידי,‬ ‫היו שלושה אנשים ברכב המסחרי הזה.‬
‫זה נכון?‬
‫אולי היו שלושה. אני לא זוכר.‬
‫למה הרכב היה שם?‬
‫טוב…‬
‫הם צילמו את מה שקרה.‬
‫מישהו רצה לצלם את הירי‬ ‫בשביל מישהו אחר, אני לא יודע בדיוק.‬
‫אתה אומר לי שהם צילמו סרט סנאף‬
‫מהרכב המסחרי הזה, ותיעדו את הירי‬ ‫בסטייסי מוסקוביץ' ורוברט ויולנטה?‬
‫אולי אפשר לקרוא לזה ככה.‬
‫האם נכון שאחד האנשים ברכב,‬
‫האיש שככל הנראה תפעל את המצלמה,‬
‫היה אדם בשם רונלד סיסמן?‬
‫כן.‬
‫כן, הכרתי אותו.‬
‫והוא היה ברכב באותו לילה?‬
‫כן. הוא רצה לעשות משהו, לצלם.‬
‫מההתחלה היה קשה לדעת מה קורה בריאיון.‬
‫דיוויד ברקוביץ'‬ ‫לא סיפק הרבה פרטים על מה שקרה.‬
‫ברקוביץ' היה מסויג‬ ‫ולא רצה לדבר על הדברים.‬
‫אני לא יודע למה.‬
‫הוא לא רצה לדבר.‬
‫אולי הוא חשש להלשין‬ ‫על אנשים שהיו מעורבים בפשע.‬
‫אולי הוא לא רצה להיזכר בזה.‬
‫אבל מורי רצה לחלץ ממנו את האמת.‬
‫האם הכת עצמה הייתה אחראית‬ ‫לרציחות בנו של סאם?‬
‫או שקרה שם משהו אחר?‬
‫הייתה קבוצה אחרת, קבוצה מצומצמת יותר,‬
‫שהייתה חבויה ושזורה בתוך הכת הרחבה.‬
‫התהליך? אתה מדבר על כת התהליך מבריטניה?‬
‫כן. נכון.‬
‫אז אתה אומר,‬
‫וזה ממש מדהים,‬
‫שמנהיגי התהליך נמנו עם האנשים‬ ‫שנפגשו כדי לתכנן ולהוציא לפועל‬
‫את רציחות הקליבר 44.?‬
‫כן.‬
‫הוא היה מעורפל בכל הקשור לכנסיית התהליך‬
‫ולזהות המעורבים.‬
‫אתם יודעים, השאלות היו מנחות למדי.‬
‫יש סיפורים על אדם ידוע לשמצה…‬
‫צ'רלס מנסון.‬
‫טוענים שהוא היה קשור לתהליך.‬
‫האם חברי כנסיית התהליך או מנהיגיה‬ ‫דיברו איתך על מנסון?‬
‫איתך או עם חברים אחרים בקבוצה?‬
‫שמעתי שהוא היה מעורב, כן.‬
‫אני לא יודעת אם ברקוביץ'‬
‫פשוט התאים את עצמו לנרטיב של מורי טרי.‬
‫אתה זוכר את המקרה‬ ‫של אישה צעירה בשם ארליס פרי?‬
‫כן.‬
‫לפני כמה שנים שלחת מכתב ובו כתבת,‬
‫"ניצודה, נרדפה ונשחטה,‬ ‫עקבו אחריה עד לקליפורניה".‬
‫שמעת שזה מה שקרה לארליס פרי?‬
‫כן. נכון.‬
‫אני זוכרת שחשבתי, "הוא לא אומר את האמת".‬
‫פשוט לא האמנתי לתאוריות האלה.‬
‫לדברים שהוא אמר לא היה ערך אמיתי. הוא רק…‬
‫- מייקל צוקרמן‬ ‫לשעבר כתב בעיתוני גנט -‬
‫הוא אמר את מה שמורי רצה לשמוע.‬
‫אם כנסיית התהליך קיימת היום,‬
‫והיא אכן קיימת,‬
‫האם החברה צריכה לחשוש מפניה‬ ‫ומפני קבוצות דומות?‬
‫מורי היה תוקפני מאוד,‬
‫וחשבתי שהוא מתנהג כמו שוטר‬ ‫והוא עלול להפחיד אותו.‬
‫אילו סוגים אחרים של פשעים הם ביצעו?‬
‫סחר נרחב בסמים‬ ‫ודברים אחרים שמעורבים בהם ילדים.‬
‫מעורבים בהם ילדים? מה זאת אומרת?‬
‫במה הם התעסקו? מה הם עשו?‬
‫הוא המשיך ללחוץ עליו.‬ ‫הוא לחץ עליו עוד ועוד.‬
‫הריאיון נראה כמו חקירה בשלב מסוים.‬
‫חשבתי שזה פגע באמינות שלו.‬
‫אתה אומר לי‬ ‫שהתהליך הפיק פורנוגרפיית ילדים?‬
‫וסיפק ילדים?‬
‫אני אוהב אותו, אבל הוא נראה מטורף לגמרי.‬
‫בוא נדבר על הפעילויות האחרות האלה.‬
‫אמרת ש…‬ ‫-סליחה. זה זמן טוב להפסקה.‬
‫אילו עוד פעילויות?‬ ‫אילו עוד פשעים הם ביצעו?‬
‫סליחה. חיכיתי כמה שיכולתי.‬ ‫-בסדר.‬
‫אני לא יכול לדבר על הדברים האלה כל הזמן.‬ ‫זה קשה מדי.‬
‫זה מחרפן אותי, זה…‬
‫מורי תמיד ניסה לזכות בהכרה,‬
‫והוא חשב שבעזרת הריאיון הזה,‬
‫אם כולם יאמינו לתאוריה שלו,‬ ‫לפיה כת הייתה מעורבת בפשעים,‬
‫הוא יזכה באמינות עיתונאית.‬
‫- שרה וולאס -‬
‫עם מעצרו של עובד הדואר בן ה-24 מיונקרס,‬
‫המשטרה סגרה במהירות‬ ‫את התיק הסנסציוני ביותר‬
‫בתולדות הפשיעה בניו יורק.‬
‫אבל האם הם פענחו את התיק?‬ ‫דיוויד ברקוביץ' טוען שלא.‬
‫בנו של סאם מדבר.‬
‫כששידרנו את הסדרה הזו,‬
‫התגובה הנפוצה ביותר ששמעתי מאנשים הייתה…‬
‫"זאת אפשרות."‬
‫אבל זה לא היה מה שמורי רצה.‬
‫זה לא שינה את הנרטיב לגבי דיוויד ברקוביץ'.‬
‫ואז זה נגמר.‬
‫אבל אני חושבת‬ ‫שמורי היה אובססיבי לגבי התיק הזה.‬
‫אנשים אובססיביים לא רוצים להכיר במציאות,‬
‫אבל לפעמים אי אפשר להתכחש לאמת,‬
‫ואין ברירה אלא לומר,‬ ‫"טעיתי, ואני צריך לרדת מזה".‬
‫מורי היה אדם עקשן מאוד.‬ ‫הוא סירב לקבל תשובה שלילית.‬
‫וב-1998, לאחר חקירה של שנתיים,‬
‫כתבתי דוח,‬
‫הכנתי סיכום, תרשימי זרימה,‬
‫והצגתי את הממצאים‬ ‫למשרד התובע המחוזי בקווינס.‬
‫כל צמרת עיריית ניו יורק הייתה שם,‬
‫התובע המחוזי ובכירים ממשטרת ניו יורק.‬
‫לא הכרתי חצי מהם.‬
‫פרשתי בפניהם את כל המידע.‬
‫במהלך החקירה גיליתי…‬
‫- ברקוביץ' לא פעל לבד -‬
‫שלפחות חמישה אנשים היו מעורבים בירי,‬
‫על סמך עדי ראייה.‬
‫אמרתי להם מיהם החשודים.‬
‫דיברנו על כנסיית התהליך.‬ ‫פשוט עקבתי אחרי הראיות.‬
‫- כנסיית התהליך של יום הדין -‬
‫ביקשתי רק משאבים נוספים.‬
‫ואחרי מצגת של שעה וחצי, הם אמרו,‬
‫"תודה רבה. נהיה בקשר".‬
‫ולא שמעתי מהם שוב.‬
‫כתבתי דוח על המידע שהיה ברשותי…‬
‫- הוא לא פעל לבד -‬
‫בנוגע למעורבות של ברקוביץ' בכנסיית התהליך.‬
‫- מפגש של כת השטן בפארק אנטרמייר -‬
‫מסרתי אותו לתובע מחוז דרום,‬ ‫מסרתי אותו למשטרת ניו יורק,‬
‫הסברתי הכול, איך הכול קשור זה לזה,‬
‫והם מייד נתנו את הדוח לג'ו בורלי.‬
‫- ג'וזף בורלי‬ ‫בלש ראשי, משטרת ניו יורק -‬
‫ובתוך 24 עד 48 שעות‬
‫אמרו לי, "תסגור את התיק הזה.‬
‫תוציא אותו מהמשרד. זה נגמר".‬
‫אני לא רוצה לדבר רעות על משטרת ניו יורק,‬
‫אבל הם לא מצטיינים בשיתוף פעולה.‬
‫מעולם לא קיבלתי גישה‬ ‫לתיקים שביקשתי ממשטרת ניו יורק.‬
‫לא היו לי ראיות מז"פ.‬
‫לא היו לי ראיות מזירת הפשע.‬
‫תקעו לי מקל בגלגלים מההתחלה.‬
‫הכול היה פוליטי.‬
‫התיק הזה בנה את הקריירה של הרבה אנשים.‬
‫ואתה יודע…‬
‫ככה זה בפוליטיקה.‬
‫וזה היה הסוף.‬
‫מורי כעס מאוד.‬
‫לפעמים הוא לא דיבר איתי כמה ימים,‬
‫לפעמים הוא שלח לי אימייל,‬
‫"אולי תחזור לעבודה‬ ‫ובאמת תפתור את התיק הפעם?"‬
‫הוא היה מתוסכל מאוד‬ ‫כי הוא לא הצליח לרדת לחקר העניין‬
‫וכי אף אחד מלבדו לא התעניין בסיפור.‬
‫הוא אמר, "הצגתי את זה בבירור לעיני כול,‬
‫ואף אחד לא ראה, ולאף אחד לא אכפת".‬
‫זה פגע בו.‬
‫ומשטרת ניו יורק‬ ‫גרמה לכולנו להיראות טיפשים‬
‫והציגה אותנו כחובבי קונספירציות מטורפים.‬
‫הוא עשה את מה שהוא עשה‬ ‫כי הוא היה מעורב בכת השטן,‬
‫ויש לכך ראיות למכביר.‬
‫זו לא רק טענה שלי‬ ‫וזו לא רק טענה של דיוויד ברקוביץ'.‬
‫מורי חשב שאם האנשים האלה‬ ‫ימשיכו לעשות את מה שהם עושים,‬
‫אנשים אחרים ייפגעו.‬
‫והמשטרה לא רצתה לפתוח בחקירה.‬
‫הוא לא קיבל את האמינות שמגיעה לו.‬
‫אמרו עליו שהוא מטורף.‬
‫אני חושב‬ ‫שמדובר ברוצח פסיכופתי מניפולטיבי מאוד‬
‫שמתמרן בקלות את מר טרי ואנשים נוספים‬
‫ומוכר להם את הסיפור המגוחך הזה.‬
‫אני אגיב לזה במילה אחת: ראיות.‬
‫תחקור את זה, תברר, ורק אז תוכל לדבר.‬
‫עד אז, גרג, אין לך סמכות לדבר על התיק הזה.‬
‫נהפוך הוא, אדוני. מדובר פה ברוצח סדרתי.‬
‫התמודדתי עם רוצחים סדרתיים‬ ‫במשך כל הקריירה שלי,‬
‫וזה פשוט לא קורה ככה.‬
‫מורי ירד קצת מהפסים.‬
‫והוא ניסה להציע לי רעיונות לכתבות,‬
‫ופשוט לא הייתי מעוניינת להקשיב.‬
‫אני מפחדת לנסוע באוטו, מפחדת מכל דבר.‬
‫הוא זרע אימה בציבור,‬ ‫ירה ב-13 אנשים ורצח שישה מהם,‬
‫כולם נאהבים צעירים.‬
‫היה לו המון מידע.‬
‫המון משתנים ודברים שהוא חקר.‬
‫חמישה חברים בכת דתית, ביניהם צ'רלס מנסון…‬
‫וכל פעם היה עוד אפיק חקירה,‬ ‫עוד קצה חוט לעקוב אחריו.‬
‫במסיבה פרועה בסוף השבוע‬
‫באחוזתו בת 72 החדרים‬ ‫של המפיק רוי ריידין בסאות'המפטון…‬
‫מורי היה ממוקד יותר מדי בהיבט של הכת.‬
‫הוא התחיל לראות את הכת בכל מקום.‬
‫למשל, ארליס פרי.‬
‫…היא הותקפה מינית באמצעות שני נרות.‬
‫הוא אמר, "אני חושד במאבטח".‬
‫הוא אמר, "אני בטוח שהמאבטח היה קשור לכת.‬
‫הוא הרג אותה".‬
‫- אני יודע מי עשה את זה! -‬
‫אבל לא היו לו פרטים או ראיות.‬
‫התאוריה הייתה סבוכה מאוד.‬
‫הרגשתי שחלק מהקשרים האלה‬ ‫היו בגדר תאוריה בלבד,‬
‫אבל מורי ראה בהם אמת לאמיתה.‬
‫הוא הרגיש שהוא עושה מלאכת קודש ונלחם ברוע.‬
‫בהתחלה היו אלה כתות השטן.‬
‫וזה הוביל לפדופיליה והתעללות בילדים.‬
‫זה הפך לרשת.‬
‫והרשת הזאת הלכה וגדלה,‬
‫והחוט המקשר היה תורת הנסתר.‬
‫הוא קישר אנשים לתיק,‬
‫וטען, "א' הכיר את ב',‬ ‫לכן בהכרח הכיר גם את ג' ו-ד'".‬
‫אנשים רעים עושים דברים רעים.‬
‫אין לזה שום קשר לכוחות שטניים.‬
‫הוא התפזר לגמרי.‬
‫אבל אם לא הסכמת איתו,‬ ‫היית חשוב למת בעיניו.‬
‫נהגתי לומר, "מורי, זה לא התיק שלך".‬
‫"זה התיק שלי."‬
‫אמרתי, "לא, זה התיק שלי".‬
‫הוא שאל, "מה עשית?"‬
‫"ירו לי בראש."‬
‫אלימות מאורגנת אקראית.‬
‫לפעמים דאגתי לו,‬ ‫אבל לא היה סיכוי לשכנע את מורי לוותר.‬
‫הלב והנשמה האמיתיים של התנועה.‬
‫מורי הפך לשתיין כבד.‬
‫בעבר עמדתי בקצב שלו, אבל לא עוד.‬
‫התחיל לעשן שתי קופסאות ביום.‬
‫הוא איבד הרבה חברים, והתבודד.‬
‫יותר ממיליון חסידי שטן במדינה הזאת.‬
‫הוא היה בדרך לאובססיה.‬
‫אפילו כילד, השטן פנה אליי.‬
‫וזה כילה כל חלקה טובה בחייו.‬
‫כוח כלשהו משך אותי החוצה, אל תוך הלילה.‬
‫כת דתית.‬
‫צרח, "אלוהים, עזור לי!"‬
‫זה לא מדע בדיוני. זה קרה באמת.‬
‫"מורי, הציבור לעולם לא יאמין לך באמת,‬
‫לא משנה עד כמה מוצקות הראיות שלך."‬
‫כשאתה משקיע בסיפור את כל כולך,‬
‫קיימת סכנה שהסיפור ישתלט עליך.‬
‫אתה מסתכל על עולם אפל שבו הרוע קיים,‬
‫ואתה לא מבין למה הוא קיים.‬
‫אתה רוצה להתעמק בזה‬ ‫ולהבין מאיפה האפלה מגיעה.‬
‫ולפעמים אתה חוצה את הגבול.‬
‫מורי באמת הרגיש שהוא גילה את האמת.‬ ‫הוא ניסה לעשות את העבודה הטובה ביותר,‬
‫ואולי הוא לא ידע איך לחזור מזה.‬
‫מורי פשוט לא הצליח להגיע למסקנה הסופית.‬
‫הוא התקרב, אבל הפתרון תמיד חמק ממנו.‬
‫הוא לא השלים עם העובדה‬ ‫שחרף כל מאמציו, אנשים לא יאמינו לו,‬
‫ולא משנה כמה הוא יתאמץ.‬
‫ב-2010, כשגרתי בניו יורק…‬
‫- ג'ורג'יאנה ביירן‬ ‫גרושתו של מורי טרי -‬
‫נתקלתי בו בבית המרקחת, ולא זיהיתי אותו.‬
‫הוא ירד המון במשקל.‬
‫שערו היה ארוך בצדדים וכיסה את אוזניו,‬
‫והוא חבש כובע בייסבול, שלא כמנהגו.‬
‫הוא פשוט…‬
‫הוא חשב ששלומו בסדר גמור.‬
‫הוא באמת היה קצת הזוי.‬
‫אני חושב שיש ראיות למכביר‬ ‫לכך שדיוויד ברקוביץ' לא פעל לבדו‬
‫ושאחרים שיתפו איתו פעולה.‬
‫ראו שזה גבה ממנו מחיר פיזי.‬
‫הייתי בלש במשך 15 שנה.‬
‫אני יודע מה לחץ עושה לגוף שלך‬ ‫ואיך הוא גורם לך להרגיש.‬
‫מורי טרי סבל מלחץ רב.‬
‫מורי לא חיפש אהדה.‬
‫רוב הדברים שמורי עשה לא היו בשירות עצמו,‬
‫אלא בשירות החקירה שלו.‬
‫המטרה של מורי תמיד הייתה‬ ‫לשמר את העניין בסיפור,‬
‫להשאיר את הסיפור בתודעה,‬ ‫כי עדיין יש אנשים שלא נתפסו,‬
‫והם ממשיכים לבצע את הפשעים האלה,‬
‫וצריך להעמיד אותם לדין.‬
‫והוא בעצם סבל‬ ‫עד שהוא כבר לא יכול היה להסתיר את זה.‬
‫הוא לא דיבר על מצבו הבריאותי…‬
‫- קיי אמיקון‬ ‫אחותו של מורי טרי -‬
‫אבל היה ברור שיש לו בעיות בלב.‬
‫הוא היה מטופל בחמצן.‬
‫אני חושב שהחודשים האחרונים בחייו‬ ‫היו קשים מאוד,‬
‫כי הוא ודאי ידע שהוא גוסס.‬
‫הייתי איתו ביום מותו.‬
‫הבקשה האחרונה שלו ממני הייתה שאיצור קשר‬ ‫עם עורך דין שהיה מעורב בתיק כלשהו.‬
‫אמרתי לו, "מורי, אל תדאג".‬
‫לא האמנתי…‬
‫הוא ימות בעוד שעות ספורות,‬ ‫והוא חושב על אנשים אחרים.‬
‫עולות לי דמעות מעצם המחשבה על זה.‬
‫הוא היה אדם כזה.‬
‫זה מה שהעסיק אותו על ערש דווי.‬
‫וזה אומר הכול עליו.‬
‫וזה היה הסוף. הוא מת כעבור כמה שעות.‬
‫טסתי ללוויה.‬
‫כששכב בארון,‬
‫הוא נראה טוב יותר מאי פעם.‬
‫כן. באמת. הוא נראה טוב יותר מאי פעם.‬
‫הוא היה לבוש בהידור.‬
‫קבלו בבקשה את מורי טרי.‬
‫אדם אחד הצליח להרכיב גרסה חדשה של הרציחות,‬
‫הכתב מורי טרי.‬
‫האורח הראשון שלי הוא מורי טרי.‬
‫מצטרף אלינו עכשיו מורי טרי,‬ ‫המחבר של "הרוע המוחלט".‬
‫אני מקווה שהנרטיב לא ימות איתו.‬
‫אני מקווה שמישהו ימשיך בחקירה.‬
‫הוא בחר להקדיש חלק גדול מאוד מחייו‬
‫לחקר הסיפור הזה,‬
‫ולשם כך הוא ויתר על דברים אחרים‬
‫שהיו יכולים להסב לו הנאה בחייו.‬
‫לאחר מותו הבנו לכמה אנשים הוא עזר.‬
‫אנשים פנו אלינו ואמרו,‬
‫"הייתי קורבן, ואף אחד לא שם לב,‬
‫אף אחד לא הקשיב, אף אחד לא האמין.‬
‫אבל מורי התייחס אליי ברצינות,‬ ‫ואהיה אסיר תודה על כך לנצח".‬
‫אתה נהיה מעורב בתיק,‬ ‫והוא משתלט לך על החיים.‬
‫הוא השקיע בזה את כל הלב והנשמה,‬ ‫את כל כולו.‬
‫ולא היה לזה סוף.‬
‫זה לא נגמר. רק הוא נגמר.‬
‫- הרוצח לשוטרים: אעשה זאת שוב -‬
‫מורי ניסה להבין את הטירוף,‬
‫להסביר את השאלה שאין עליה תשובה, "למה?"‬
‫חינכנו אותו כמו שצריך.‬
‫למה מישהו ירה‬ ‫בסטייסי מוסקוביץ' וברוברט ויולנטה‬
‫בפינה מבודדת בברוקלין?‬
‫למה חבורת היפים דקרה את שרון טייט ההרה?‬
‫למה ארליס פרי הותקפה באכזריות בכנסייה?‬
‫מפלצת שגדעה באיבם את חייה של נערה צעירה…‬
‫כשנברנו בקופסאות של מורי,‬
‫חשבנו שנמצא רמז שיוביל אותנו לתשובה.‬
‫שם, מספר,‬
‫עובדה שפסחו עליה.‬
‫במקום זאת, מצאנו משהו אחר.‬
‫בסופו של דבר, הראיה המשכנעת ביותר של מורי‬ ‫הייתה הסיפור שלו עצמו,‬
‫הסיפור של מסעו הטרגי של אדם אחד אל התהום.‬
‫אנשים חפים מפשע נהרגו, אנשים צעירים.‬
‫אני לא יודע‬ ‫אם מחר זו תהיה אשתי או הבת שלי.‬
‫מורי האמין בכל נימי נפשו‬
‫במה שהוא רדף אחריו.‬
‫זה היה הלווייתן הלבן שלו.‬
‫מורי היה היחיד שלחץ על השוטרים‬ ‫להמשיך לחקור.‬
‫וכמובן, הם טענו‬ ‫שהוא מטורף חובב קונספירציות,‬
‫ולפעמים גם אני חשבתי כך.‬
‫אבל אין להכחיש‬ ‫שהוא צדק יותר פעמים מאשר טעה.‬
‫נוריתי בראש.‬
‫- קארל דנרו -‬
‫איפה?‬ ‫-ממש שם.‬
‫והשתילו לי לוחית מתכת בגולגולת.‬
‫בסופו של דבר, במה אתה מאמין?‬
‫אני משוכנע במאת האחוזים‬ ‫שדיוויד ברקוביץ' לא ירה בי.‬
‫אבל… בוא נגיד ככה,‬ ‫אם אתה רוצה למדוד את האמת,‬
‫אתה יודע, הרוע המוחלט, האמת,‬
‫בצד הזה שקר מוחלט, ובצד הזה אמת מוחלטת…‬
‫זה כאן.‬
‫הסיפור שלו לא מצביע על קנוניה גדולה,‬
‫אלא על אמת אפלה בהרבה,‬
‫שלפעמים העולם הוא מקום אפל וחסר פשר,‬
‫והטוב והרע באמת קיימים,‬
‫אבל רק בלבבות ובמוחות של כולנו.‬
‫יש עניין ציבורי בתיק הזה,‬
‫ואנחנו…‬ ‫-זה עניין בריא לדעתך?‬
‫עניין בריא ברצח?‬
‫כן.‬
‫מורי לא השיג את כל מה שהוא רצה.‬
‫ינוח על משכבו בשלום.‬
‫הוא מת לפני שהספיק.‬
‫עם זאת, אולי זה לא חשוב כל כך.‬
‫הוא היה עיתונאי.‬
‫זו הייתה התשוקה שלו. זה מה שהוא אהב.‬
‫למורי ולי הייתה פילוסופיה,‬
‫"תגיד להם מה הם לא יודעים".‬
‫לא משנה אם הסיפור כבר ישן. תמצא משהו חדש.‬
‫זה מה שהניע אותו.‬
‫הציבו בפנינו אתגר:‬
‫לאשש את המידע שלנו ולהתקדם.‬
‫אנחנו נענים לאתגר הזה.‬
‫בין שהוא הצליח להוכיח זאת ובין שלא,‬
‫זה עדיין היה סיפור טוב.‬
‫- עשרים ושמונה ביוני 2018‬ ‫שלושים ק"מ מאוניברסיטת סטנפורד -‬
‫היי, מר קרופורד. מה שלומך?‬ ‫-לא רע, אבל…‬
‫תפתח לנו את הדלת?‬
‫בטח, אני רק אתלבש זריז.‬ ‫-בסדר.‬
‫רק רגע.‬ ‫-בסדר. תודה.‬
‫סיימת להתלבש?‬
‫הכנסתי רגל אחת לתחתונים.‬ ‫-תגיד לו שתעזור לו.‬
‫מר קרופורד, אנחנו נעזור לך.‬
‫לא, זה בסדר.‬
‫יש לו אקדח. אקדח!‬
‫מר קרופורד, תוריד את האקדח.‬
‫למה אתם נכנסים לכאן?‬
‫ירייה?‬ ‫-ניידת סיור אחת, נורו יריות בשדרות קמדן.‬
‫אף אחד לא נפצע, נכון?‬ ‫-מישהו נפצע?‬
‫אף אחד לא נפצע. טורס בסדר.‬
‫ולסיפור הבא:‬ ‫תיק לא מפוענח בן עשרות שנים הגיע לסיומו.‬
‫ארליס פרי הייתה בת 19 כשנרצחה באכזריות.‬
‫שוטרים מצאו אותה בירכתי כנסייה,‬ ‫עירומה מהמותניים ומטה.‬
‫במשך שנים היו הדעות חלוקות‬ ‫לגבי השאלה אם הרצח היה חלק מטקס שטני.‬
‫משרד השריף של מחוז סנטה קלרה‬ ‫ערך מסיבת עיתונאים.‬
‫לכבוד לנו להודיע שסגרנו את התיק,‬ ‫שנותר לא מפוענח במשך 43 שנים.‬
‫סטיבן בלייק קרופורד, בן 72,‬
‫היה מאבטח באוניברסיטת סטנפורד בזמן הרצח.‬
‫קרופורד היה חשוד ברצח מהרגע הראשון.‬
‫לאחרונה הצלחנו לקשר‬ ‫את ה-DNA של קרופורד לזירת הפשע.‬
‫היום הבלשים שלנו יצאו להגיש צו מעצר,‬
‫וכשהם דפקו על דלת ביתו של קרופורד,‬
‫הוא התאבד.‬
‫במהלך החיפוש בדירה‬
‫נמצאו כמה פריטים מעניינים.‬
‫ראשית, בארון שלו נמצאה קופסה‬ ‫שהכילה כמה מסמכים חשובים,‬
‫וביניהם ספר בשם "הרוע המוחלט".‬
‫זה ספר על רוצחים סדרתיים.‬
‫- כנסיית התהליך של יום הדין התפרקה‬ ‫ב-1974, שנתיים לפני רציחות בנו של סאם. -‬
‫- הכנסייה הכחישה כל קשר‬ ‫לצ'רלס מנסון ולמשפחת מנסון. -‬
‫- שום חבר בכנסייה או בקבוצות הקשורות אליה‬ ‫לא נעצר בחשד למעורבות בתיק בנו של סאם. -‬
‫- "הפרחחים מרחוב פיין"‬ ‫ממשיכים את עבודתו של מורי -‬
‫- ומוסיפים לחפש תשובות גם כיום. -‬